Løpet er inne i en driftsfase, og ble etablert på samme måte som de to siste årene. Det var en åpen klasse med opptil 16 hunder og 8-spann. Distansen for begge klasser var 240 kilometer. I tillegg var det en rekrutteringsklasse 8-spann - 110 kilometer. Løpet hadde kun sjekkpunkt på Nyborg og start og mål ved elveisen i Rustefielbma fordi hotellet ved Tana bru er nedlagt. Totalt 26 deltakere stilte til start. Også dette året ble løpet gjennomført i nydelig vintervær og med god sporkvalitet. Det var imidlertid svært kaldt med vedvarende temperaturer over minus 30 gjennom hele løpet. Sergio Maffi var løpets sjefsveterinær. Med seg hadde han hele fire andre veterinærer. Arrangøren profilerte dermed dette som "verdens minste løp med verdens beste veterinærteam".